ดูแลผิวของคุณ ใช้ครีม ยา และการรักษา
ใบหน้าคุณจำเป็นต้องสะอาดเพื่อป้องกันไม่ให้เกิดสิว การล้างหน้าจะช่วยขจัดสิ่งสกปรก คราบเหงื่อไคล และน้ำมันส่วนเกินที่ก่อตัวขึ้นบนผิวหนังชั้นนอกของคุณ ถ้าอยากให้ดีกว่านั้น คุณควรล้างหน้าวันละสามครั้ง คือ เช้า กลางวัน เย็น ล้างด้วยน้ำอุ่นและใช้ผลิตภัณฑ์ทำความสะอาดที่อ่อนโยนต่อผิว ใช้ผ้าขนหนูแห้งซับหน้าให้แห้ง   เลี่ยงใช้ผ้าหยาบ ฟองน้ำ หรือรังบวบมาขัดผิว วัสดุเหล่านี้แต่จะระคายเคืองผิวและทำให้สิวบวมแดงมากกว่าเดิม ผ้าเช็ดตัวคุณอาจจะมีแบคทีเรียสะสมอยู่ จึงไม่ควรให้มาสัมผัสกับผิวหน้าของคุณ ถึงแม้ว่าคุณอาจจะอยากล้างหน้าเกินสองครั้งในแต่ละวันถ้าคุณมีสิวขึ้นจำนวนมาก ระวังด้วยว่านี่ไม่ได้ช่วยให้ผิวคุณดีขึ้นเสมอไป การล้างหน้าบ่อยเกินจะทำให้ผิวแห้งและยิ่งระคายเคืองง่ายขึ้น หลังล้างหน้าคุณควรจะทามอยเจอร์ไรเซอร์ดีๆ เพื่อเพิ่มความชุ่มชื้นให้กับผิว ป้องกันไม่ให้ผิวแห้งและระคายเคือง อย่างไรก็ตามถ้าคุณมีสิวขึ้นอยู่จำนวนมาก คุณควรจะใช้มอยเจอร์ไรเซอร์ให้ถูกกับลักษณะผิวของคุณ มอยเจอร์ไรเซอร์เนื้อเข้มข้นและมีความมันจะอุดตันรูขุมขนทำให้เกิดสิวเพิ่มขึ้น มองหามอยเจอร์ไรเซอร์ที่เขียนไว้บนฉลากว่า “ไม่ก่อให้เกิดสิว (noncomedogenic)” นี่แปลว่า ผลิตภัณฑ์นี้จะไม่ทำให้รูขุมขนของผิวคุณอุดตันซึ่งทำให้เกิดสิวขึ้น   นอกจากให้คุณมองหามอยเจอร์ไรเซอร์ที่ทำให้ไม่เกิดสิวแล้ว คุณควรจะใช้ความระมัดระวังในการเลือกผลิตภัณฑ์ที่เหมาะสมกับประเภทผิวของคุณ อย่างเช่น ถ้าคุณมีผิวมันมาก คุณอาจต้องใช้มอยเจอร์ไรเซอร์ที่เป็นเนื้อเจลบางเบา ในขณะที่ถ้าคุณเป็นคนผิวแห้งเป็นขุย คุณอาจต้องใช้แบบเนื้อครีมหนา ดูให้แน่ใจว่าคุณล้างมือก่อนจะลงมือทามอยเจอร์ไรเซอร์ทันที มิฉะนั้น แบคทีเรียหรือเชื้อจุลินทรีย์ที่มือของคุณจะมาอยู่บนใบหน้าเวลาที่คุณทามอยเจอร์ไรเซอร์ ในแต่ละวัน มือเป็นส่วนที่สัมผัสกับสิ่งสกปรกและแบคทีเรียเยอะที่สุดเมื่อเทียบกับอวัยวะส่วนอื่นของร่างกาย ซึ่งเป็นที่มาว่าทำไมคุณไม่ควรจับหน้าคุณไม่ว่ากรณีไหนก็ตาม นอกจากการแพร่เชื้อแบคทีเรียและเสี่ยงต่อการติดเชื้อแล้ว การจับจุดด่างดำและเม็ดสิวทำให้เกิดอาการระคายเคืองและบวมแดง ยิ่งทำให้สิวดูแย่ลงกว่าเดิมและยืดเวลารักษานานออกไปอีก   การบีบสิวถึงแม้จะทำให้คุณรู้สึกพอใจแต่นั่นเป็นสิ่งที่แย่ที่สุดที่คุณทำต่อผิวตัวเอง การบีบสิวมีแต่จะสิวหายช้าลงและอาจเกิดการติดเชื้อและเป็นแผลเป็นตามมา รอยสิวนั้นทำให้หายยาก ดังนั้นคุณต้องหลีกเลี่ยงพฤติกรรมบีบสิว คุณอาจเผลอเอามือจับหน้าตัวเองอยู่หลายครั้งโดยไม่รู้ตัว ระวังที่จะเอามือเท้าแก้มหรือคางในขณะนั่งอยู่ที่โต๊ะ หรือใช้มือรองศีรษะตอนนอนช่วงกลางคืน ผลิตภัณฑ์ขัดผิวและมาสก์หน้านั้นดีต่อผิวคุณและมีประโยชน์ต่อผิวแต่ควรใช้ไม่บ่อย ตัวขัดผิวจะขจัดเซลล์ผิวที่ตายแล้ว ในขณะเดียวกันก็ทำความสะอาดผิวได้อย่างมีประสิทธิภาพ แต่ก็อาจทำให้ผิวแห้งและระคายเคืองได้ถ้าใช้บ่อยเกินไป โดยเฉพาะกับผิวที่มีแนวโน้มจะเกิดสิวง่าย  มาสก์หน้าดีต่อการทำความสะอาดผิวให้หมดจดและช่วยให้ผิวผ่อนคลาย ทำให้การดูแลผิวแบบปกติของคุณกลายเป็นประสบการณ์เหมือนไปทำสปา แต่ย้ำอีกครั้ง คุณควรมาสก์หน้าอาทิตย์ละไม่เกินหนึ่งครั้ง เพราะในแผ่นมาสก์บรรจุส่วนผสมที่เข้มข้นซึ่งไม่เหมาะนำมาใช้ในชีวิตประจำวัน ใช้ครีม โลชั่น และเจลหลายๆ ตัวทำให้รูขุมขนอุดตันและเกิดสิวได้ ดังนั้น อย่าทาผลิตภัณฑ์สำหรับผิวหน้าจนหนาเตอะและทาหลายครั้งเยอะกว่าจำนวนที่ระบุไว้บนสินค้า เช่นเดียวกับเครื่องสำอาง ซึ่งควรจะทาให้บางที่สุดเท่าที่จะเป็นไปได้ และควรเช็ดออกด้วยผลิตภัณฑ์ทำความสะอาดผิวหน้าในช่วงท้ายของแต่ละวัน  ผลิตภัณฑ์สำหรับผมที่มีน้ำหอมกลิ่นฉุนหรือมีสารเคมีปริมาณสูงอาจจะอุดตันรูขุมขนถ้าผมของคุณมาปรกบริเวณใบหน้า ดังนั้น หลีกเลี่ยงผลิตภัณฑ์พวกนี้เท่าที่จะทำได้ ใช้แชมพูและครีมนวดผมสูตรอ่อนโยนซึ่งจะไม่ระคายเคืองผิวคุณในขณะอาบน้ำ ลดโอกาสที่ผิวจะสัมผัสกับความมันและแบคทีเรียด้วยการเปลี่ยนปลอกหมอนอย่างน้อยอาทิตย์ละครั้ง และล้างทำความสะอาดแปรงแต่งหน้าบ่อยๆ ถึงแม้มีคำแนะนำบอกต่อกันว่าให้ผิวที่มีแนวโน้มเกิดสิวง่ายออกไปโดนแดด เพราะเชื่อว่านี่จะทำให้สิวแห้งลง ผู้เชี่ยวชาญด้านผิวหนังปัจจุบันกลับพูดในสิ่งตรงกันข้าม รังสียูวีจากแสงอาทิตย์จะทำให้เกิดสิวขึ้นอย่างแน่นอนและสิวอาจแดงและอักเสบมากกว่าเดิมด้วย   ด้วยเหตุนี้ การปกป้องผิวคุณจากแสงอาทิตย์จึงเป็นสิ่งสำคัญมาก คุณควรสวมหมวกปีกกว้างและทาครีมกันแดดที่มีค่า SPF 30 หรือสูงกว่า ระวังครีมกันแดดบางอันมีความมันและอาจอุดตันรูขุมขน ดังนั้น หาผลิตภัณฑ์ที่เขียนบนฉลากว่า “ไม่ก่อให้เกิดสิว (noncomedogenic)" ถึงแม้จะมีการพิสูจน์แล้วว่าช็อกโกแลตและอาหารขยะอื่นๆ ไม่ทำให้ “เกิด” สิวขึ้นจริงๆ ผิวคุณก็ยังได้รับผลบวกเมื่ออยู่ให้ห่างจากอาหารมันเยิ้มอยู่ดี สิวเกิดขึ้นเมื่อมีน้ำมันส่วนเกินอุดตันรูขุมขน ดังนั้น จำกัดปริมาณน้ำมันที่คุณจะนำเข้าไปในร่างกายตั้งแต่แรกนี่เป็นการเดินไปถูกทิศ ยิ่งกว่านั้นถ้าร่างกายของคุณมีสุขภาพดีจากภายใน ก็จะสะท้อนให้เห็นที่ภายนอกเอง   อยู่ห่างจากอาหารจำพวก มันฝรั่งทอด ช็อกโกแลต พิซซ่า และเฟรนช์ฟราย อาหารพวกนี้มีปริมาณไขมัน น้ำตาล และแป้งสูง ซึ่งไม่ใช่ข่าวดีสำหรับผิวของคุณหรือสุขภาพโดยรวม คุณไม่จำเป็นต้องกันตัวเองออกมาอย่างสิ้นเชิง แค่พยายามจำกัดปริมาณที่คุณรับประทานสักหน่อย กินผักและผลไม้มากๆ น้ำที่อยู่ผักและผลไม้จะช่วยให้ความชุ่มชื้นแก่ผิว ในขณะที่วิตามินและแร่ธาตุต่างๆ จะทำให้ร่างกายคุณมีอาวุธจำเป็นไว้ต่อสู้กับสิว ถ้าให้ดียิ่งขึ้น พยายามกินผักและผลไม้ที่มีวิตามิน A สูง (เช่น บร็อคโคลี่ ผักโขม และแครอท) เพราะจะช่วยขจัดโปรตีนที่ก่อให้เกิดสิวออกไปจากระบบในร่างกาย และผักผลไม้ที่มีวิตามิน E และ C สูง (เช่น ส้ม มะเขือเทศ มันฝรั่งหวาน อะโวคาโด) ซึ่งมีผลต่อต้านอนุมูลอิสระและช่วยให้ผิวผ่อนคลาย การดื่มน้ำมีประโยชน์ต่อผิวและสุขภาพของร่างกายโดยรวมอยู่หลายข้อ น้ำช่วยให้ร่างกายชุ่มชื้น ช่วยให้ผิวดูกระชับและเต่งตึง น้ำยังขับของเสียที่เป็นพิษออกจากระบบภายในร่างกายและป้องกันไม่ให้เกิดปัญหาผิวขึ้น นอกจากนี้ น้ำช่วยให้การสันดาป (metabolism) ของเซลล์ผิวทำงานได้เป็นปกติและผิวฟื้นฟูสภาพตัวเองได้ คุณควรตั้งเป้าดื่มน้ำวันละ 5 ถึง 8 แก้วต่อวันให้ได้รับประโยชน์พวกนี้  อย่างไรก็ตาม ก็มีการดื่มน้ำแบบมาก “เกินไป” ดังนั้น คุณไม่ควรจะรู้สึกว่าต้องดื่มน้ำอยู่ตลอดเวลา การดื่มน้ำมากเกินไปจะทำให้เลือดเจือจางและทำให้ร่างกายของคุณมีความเสี่ยงอาจถึงขั้นเป็นลมชักได้ในกรณีรุนแรง ดื่มน้ำวันละแปดแก้วแล้วคุณก็จะมีสุขภาพที่แข็งแรงอยู่  คุณควรเลี่ยงการดื่มแอลกอฮอล์มากเกินไป แอลกอฮอล์จะทำให้ระบบฮอร์โมนของคุณแปรปรวน ความไม่สมดุลของฮอร์โมนเทสโทสเทอโรนและเอสโทรเจนก็เป็นสาเหตุหลักอย่างหนึ่งที่ทำให้เกิดสิว นอกจากนี้ แอลกอฮอล์ยังทำร้ายตับ ซึ่งเป็นอวัยวะหลักที่เกี่ยวข้องกับสุขภาพผิวที่ดี เพราะตับคอยปรับระดับของน้ำตาลในเลือดและฮอร์โมนให้เป็นปกติ และยังกรองพิษอีกด้วย ถ้าคุณมีปัญหาสิวกวนใจไม่หยุด คงถึงเวลาที่ต้องออกแรงมากกว่าแค่ล้างหน้าให้สะอาดและกินอาหารที่ดีต่อสุขภาพแล้วล่ะ โชคยังดีที่มีครีมจำหน่ายตามเคาน์เตอร์จำนวนมหาศาลซึ่งสามารถสร้างความมหัศจรรย์ในการกำจัดสิวและป้องกันไม่ให้สิวเกิดเพิ่มอีก ครีมพวกนี้นำมาทาลงที่มีสิวเกิดโดยตรงและส่วนมากจะเห็นผลลัพธ์ของผิวที่ดีขึ้นเห็นได้ชัดภายใน 6-8 สัปดาห์ ส่วนผสมหลักๆ ที่พบในครีมเหล่านี้ได้แก่:    Benzoyl peroxide. Benzoyl peroxide จะกำจัดแบคทีเรียที่อยู่บริเวณผิวชั้นนอก และจะชะลอการผลิตน้ำมันในรูขุมขนในเวลาเดียวกัน สารนี้ยังเป็นเหมือนตัวลอกผิว ช่วยให้ผิวผลัดเปลี่ยนเซลล์ใหม่ Benzoyl peroxide ก็มีผลทำให้ผิวแห้งและระคายเคือง ดังนั้น คุณควรจะเริ่มใช้ที่เข้มข้นน้อยที่สุด  กรดซาลิซิลิก (Salicylic acid). กรดซาลิซิลิกเป็นส่วนผสมที่ช่วยกำจัดแบคทีเรียที่ก่อให้เกิดสิว กรดนี้ยังช่วยลดสิวหัวดำและหัวขาวซึ่งต่อไปจะกลายเป็นเม็ดสิวเมื่อเริ่มอักเสบ นอกจากนี้ กรดซาลิซิลิกช่วยให้ผิวผลัดเซลล์ผิวเก่าทิ้งป้องกันไม่ให้รูขุมขนอุดตัน และเผยเซลล์ผิวใหม่  ธาตุกำมะถัน (Sulfur). ธาตุกำมะถัน (Sulfur) มีคุณสมบัติต้านเชื้อแบคทีเรียและช่วยกำจัดสิวทั้งหัวขาวและหัวดำ ป้องกันไม่ให้สิวอักเสบซึ่งกลายเป็นเม็ดสิวในภายหลัง  เรติน่า เอ (Retin-A). เรติน่า เอ บรรจุวิตามินเอในรูปแบบกรด เป็นที่รู้จักในชื่อ all-trans retinoic acid ซึ่งจะทำหน้าที่เหมือนตัวลอกผิวเคมี ขัดผิวและชะล้างรูขุมขนที่อุดตัน  กรดอะซีลาอิก (Azelaic acid). กรดอะซิลาอิกลดจำนวนเม็ดสิวที่มองเห็นได้ กรดนี้ป้องกันไม่ให้มีความมันและลดการอักเสบของสิวรวมทั้งการเติบโตของแบคทีเรีย นี่ใช้ได้ผลดีโดยเฉพาะกับคนที่มีผิวโทนสีเข้ม บางคนอาจพบว่าครีมที่วางจำหน่ายในเคาน์เตอร์ออกฤทธิ์ไม่แรงพอที่จะต่อสู้กับสิววายร้าย ในกรณีนี้คุณอาจขอให้แพทย์จ่ายยาที่มีความเข้มข้นมากกว่ายาทั่วๆ ไปซึ่งอาจแค่เล่นกลเฉยๆ.   ครีมที่แพทย์สั่งจ่ายส่วนมากมีส่วนผสมหลักที่สกัดจากวิตามิน A ตัวอย่างได้แก่ ผลิตภัณฑ์เช่น Tretinoin, Adapalene และ Tazarotene ครีมพวกนี้ทำงานด้วยการกระตุ้นให้เซลล์ผิวผลัดใหม่และป้องกันไม่ให้รูขุมขนอุดตัน   มีครีมต้านแบคทีเรียแบบแพทย์สั่งจ่ายจำนวนมาก ซึ่งจะขจัดแบคทีเรียที่อยู่บนผิวหนังชั้นนอก ในกรณีที่อาการสิวขึ้นหนักปานกลางหรือสาหัส แพทย์มักแนะนำให้ใช้ครีมที่มีขายทั่วไปพร้อมกับรับประทานยาปฏิชีวนะ ทั้งสองอย่างจะช่วยลดการอักเสบและยับยั้งการเจริญเติบโตของแบคทีเรีย การรักษาด้วยยาปฏิชีวนะมักใช้เวลาราว 4 ถึง 6 เดือน ถึงแม้ว่าคุณจะเริ่มเห็นผลลัพธ์ที่เปลี่ยนแปลงของผิวไปในทางที่ดีขึ้นภายใน 6 สัปดาห์ก็ตาม  โชคไม่ดีนัก ทุกวันนี้หลายคนมักสร้างภูมิต้านยาปฏิชีวนะได้เร็ว ดังนั้น วิธีรักษานี้อาจไม่ได้ผลอย่างเต็มประสิทธิภาพ ยาปฏิชีวนะบางตัว (เช่น Tetracyclines) จะลดประสิทธิภาพขอยาคุมกำเนิดแบบรับประทาน ดังนั้น ผู้หญิงควรใช้วิธีคุมกำเนิดอื่นๆ เผื่อด้วยเมื่อต้องกินยาปฏิชีวนะ ถ้าวิธีการอื่นๆ ล้มเหลวและสิวยังขึ้นบนหน้าคุณอยู่ แพทย์ผิวหนังอาจแนะนำให้รับประทานยา Isotretinoin ตัวยานี้มีส่วนคล้ายกับวิตามิน A อย่างมาก และทำงานด้วยการลดปริมาณน้ำมันที่ผลิตจากต่อมไขมันและทำให้ต่อมนั้นหดตัวลง การรับประทานยา Isotretinoin มักใช้เวลาราว 20 สัปดาห์ ในช่วงนี้ คนที่ทานยาต้องได้รับการควบคุมอย่างใกล้ชิด เนื่องจากยานี้ส่งผลข้างเคียงหลายประการ  เมื่อรับประทานยา Isotretinoin สิวจะเริ่มมีอาการแย่ลงก่อนที่จะเริ่มดีขึ้น การที่มีสิวผุดขึ้นนี้มักกินเวลาไม่กี่สัปดาห์แต่บางครั้งอาจเกิดขึ้นตลอดระยะเวลาที่เข้ารับการรักษา ผลข้างเคียงบางอย่างเกี่ยวข้องกับการรับประทานยา Isotretinoin เช่น ผิวและตาแห้ง ริมฝีปากแห้งแตกเป็นขุย ไวต่อแสงแดด และอาการที่ผิดปกติมากขึ้นอย่าง ปวดหัว ผมร่วง อารมณ์แปรปรวน และหดหู่ พบว่าวิธีรักษาแบบนี้เชื่อมโยงกับความบกพร่องในการให้กำเนิดบุตรขั้นรุนแรง ดังนั้น แพทย์ไม่สามารถสั่งจ่ายยานี้ให้กับหญิงที่ตั้งครรภ์หรือผู้หญิงที่กำลังจะมีบุตรได้ ด้วยเหตุนี้ ผู้หญิงจึงต้องทำผลตรวจสอบการตั้งครรภ์ก่อนที่แพทย์จะสั่งจ่ายยาตัวนี้ เนื่องจากปัญหาสิวเกี่ยวข้องกับความไม่สมดุลของฮอร์โมน ยาคุมกำเนิดชนิดรับประทานเป็นทางที่ดีในการปรับระดับการผลิตฮอร์โมนให้เป็นปกติและลดการเกิดสิวสำหรับผู้หญิง โดยเฉพาะอย่างยิ่งคนที่กำลังมีประจำเดือน ยาคุมกำเนิดแบบรับประทานซึ่งมีส่วนผสมของฮอร์โมนในกลุ่มโปรเจสโตเจนคือ norgestimate และ ethinyl estradiol มักจะให้ผลลัพธ์ได้ดีที่สุด  ยาคุมกำเนิดแบบรับประทานอาจส่งผลข้างเคียงที่รุนแรงได้แต่เป็นกรณีที่พบได้ยาก เช่น ความดันเลือดสูง และเพิ่มความเสี่ยงสูงที่จะเป็นโรคหัวใจ ดังนั้น ดูให้ดีว่าคุณพูดคุยถึงทางเลือกนี้กับแพทย์ก่อนจะเริ่มรับประทานยานี้ มีการรักษาอยู่หลากหลายวิธีที่ร้านสปาและคลินิกผิวหนัง ซึ่งจะช่วยปรับปรุงผิวที่มีแนวโน้มเกิดสิวให้ดูดียิ่งขึ้น เมื่อใช้วิธีนี้ร่วมกับวิธีรักษาที่กล่าวไปแล้วก่อนหน้านี้ วิธีรักษาจากผู้เชี่ยวชาญอาจจะอยู่ฝั่งที่มีราคาสูง แต่ก็ให้ผลในระยะยาวกว่าวิธีอื่นๆ และอาจช่วยป้องกันและลดเลือนรอยแผลเป็นด้วย วิธีเหล่านี้ได้แก่:    การทำเลเซอร์ การทำเลเซอร์ใช้วิธีส่องลึกลงไปในผิวและทำลายต่อมผลิตไขมันซึ่งผลิตไขมันส่วนที่เกินที่เป็นสาเหตุก่อให้เกิดสิว  การใช้แสง การใช้แสงจะพุ่งเป้าไปที่แบคทีเรียที่ก่อให้เกิดสิวซึ่งอยู่บนผิวหนังชั้นนอก ลดการอักเสบและปรับสภาพผิวให้ดียิ่งขึ้น  การลอกผิวหน้า การลอกผิวหน้าจะทำให้ผิวหนังชั้นนอกไหม้อยู่ภายใต้การควบคุม ทำให้ชั้นบนของผิวลอกออกและเผยให้เห็นผิวใหม่ที่อยู่ข้างใต้ วิธีการนี้ดีเป็นพิเศษในการกำจัดรอยจุดด่างดำหรือแผลเป็นที่หลงเหลืออยู่หลังจากสิวต่างๆ ถูกจัดการไปหมดแล้ว  การกรอผิวด้วยผงคริสตัล (Microdermabrasion) การกรอผิวด้วยผงคริสตัลใช้แปรงลวดหมุนได้เพื่อขัดชั้นด้านบนของผิว เผยให้เห็นผิวลื่นใหม่ที่อยู่ข้างใต้ นี่อาจจะไม่ค่อยสะดวกสบายและทำให้ผิวดูแดงและสดไปหลายวันจนกว่าผิวจะหายเป็นปกติ
ล้างหน้าวันละสองครั้ง. ใช้มอยเจอร์ไรเซอร์ที่ไม่ก่อให้เกิดสิว (Noncomedogenic moisturizer). หลีกเลี่ยงการสัมผัสใบหน้าหรือบีบเม็ดสิว. ใช้ทรีทเมนท์ขัดผิวและมาสก์หน้าอาทิตย์ละครั้ง. หลีกเลี่ยงใช้ผลิตภัณฑ์บนใบหน้าของคุณมากเกินไป. ปกป้องผิวของคุณจากแสงแดด. รับประทานอาหารดีๆ. ดื่มน้ำเปล่ามากๆ. ใช้ครีมที่ขายตามเคาน์เตอร์. ปรึกษาแพทย์ผิวหนังให้จ่ายยาที่มีฤทธิ์แรงกว่าครีมทั่วไป. พิจารณาการใช้ยาปฏิชีวนะ. ในกรณีที่เป็นสิวรุนแรง ลองดูวิธีรักษาด้วยยา Isotretinoin. ถ้าคุณเป็นผู้หญิง ลองดูวิธีใช้ยาคุมกำเนิดแบบรับประทาน. หาวิธีรักษาโดยผู้เชี่ยวชาญ.
https://www.wikihow.com/Stop-or-Cure-Pimples https://www.wikihow.com/Stop-or-Cure-Pimples
Caring For Your Skin Using Creams, Medications and Treatments